CELEX: 62012CB0415
Language: fi
Date: 2013-06-13 00:00:00
Title: Asia C-415/12: Unionin tuomioistuimen määräys (yhdeksäs jaosto) 13.6.2013 (Arbeitsgericht Nienburgin (Saksa) esittämä ennakkoratkaisupyyntö) — Bianca Brandes v. Land Niedersachsen (Sosiaalipolitiikka — Direktiivi 2003/88/EY — Oikeus palkalliseen vuosilomaan — Osa-aikatyötä koskeva puitesopimus — Kokoaikainen työntekijä, joka ei ole voinut käyttää palkallista vuosilomaa koskevia oikeuksiaan viiteajanjaksona — Kyseisen työntekijän siirtyminen osa-aikatyöhön — Kansallinen säännös tai käytäntö, jonka mukaan tällä tavalla aikaisemmin ansaittujen palkallisten lomapäivien määrää vähennetään siten, että se suhteutetaan osa-aikaisena työntekijänä tehtyihin viikoittaisiin työpäiviin)

3.8.2013   
            
            
               FI
            
            
               Euroopan unionin virallinen lehti
            
            
               C 225/50
            
         Unionin tuomioistuimen määräys (yhdeksäs jaosto) 13.6.2013 (Arbeitsgericht Nienburgin (Saksa) esittämä ennakkoratkaisupyyntö) — Bianca Brandes v. Land Niedersachsen
   (Asia C-415/12) (1)
   
   (Sosiaalipolitiikka - Direktiivi 2003/88/EY - Oikeus palkalliseen vuosilomaan - Osa-aikatyötä koskeva puitesopimus - Kokoaikainen työntekijä, joka ei ole voinut käyttää palkallista vuosilomaa koskevia oikeuksiaan viiteajanjaksona - Kyseisen työntekijän siirtyminen osa-aikatyöhön - Kansallinen säännös tai käytäntö, jonka mukaan tällä tavalla aikaisemmin ansaittujen palkallisten lomapäivien määrää vähennetään siten, että se suhteutetaan osa-aikaisena työntekijänä tehtyihin viikoittaisiin työpäiviin)
   2013/C 225/89
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Arbeitsgericht Nienburg
   
      Asianosaiset
   
   
      Kantaja: Bianca Brandes
   
      Vastaaja: Land Niedersachsen
   
      Oikeudenkäynnin kohde
   
   Ennakkoratkaisupyyntö — Arbeitsgericht Nienburg — UNICE:n, CEEP:n ja EAY:n tekemästä osa-aikatyötä koskevasta puitesopimuksesta 15.12.1997 annetun neuvoston direktiivin 97/81/EY (EYVL L 14, s. 9), sellaisena kuin se on muutettuna 7.4.1988 annetulla neuvoston direktiivillä 98/23/EY (EYVL L 131, s. 10), liitteessä olevan 4 artiklan 1 ja 2 kohdan tulkinta — Työntekijä, joka siirtyy kokoaikatyöstä osa-aikatyöhön — Jäsenvaltion lainsäädäntö, jossa mahdollistetaan tällaisessa tapauksessa kokoaikatyön aikana kertyneen mutta vielä käyttämättömän vuosilomaoikeuden uudelleen laskeminen tavalla, joka johtaa lomapäivien määrän vähenemiseen
   
      Määräysosa
   
   Asian kannalta merkityksellistä unionin oikeutta ja erityisesti tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan 1 kohtaa ja Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta 15.12.1997 annetun neuvoston direktiivin 97/81/EY — sellaisena kuin se on muutettuna 7.4.1998 annetulla neuvoston direktiivillä 98/23/EY — liitteenä olevan, 6.6.1997 tehdyn osa-aikatyötä koskevan puitesopimuksen 4 lausekkeen 2 kohtaa on tulkittava siten, että ne ovat esteenä pääasiassa kyseessä olevan kaltaisille kansallisille säännöksille tai käytännölle, joiden mukaan sellaisten palkallisten vuosilomapäivien määrää, joita kokoaikainen työntekijä ei ole voinut käyttää viiteajanjaksona, vähennetään sillä perusteella, että hän on siirtynyt osa-aikatyötä koskevaan järjestelmään, suhteutettuna sen erotuksen mukaisesti, kuinka monta viikoittaista työpäivää kyseinen työntekijä teki yhtäältä ennen siirtymistä osa-aikatyöhön ja toisaalta sen jälkeen.
   
      (1)  EUVL C 366, 24.11.2012.